14 juliol 2025
14 juliol 2025

## 14 juliol 2025Última actualització: 14 juliol 2025

La platja de Gandia llueix un any més les 10 banderes que en certifiquen la qualitat mediambiental i l'excel·lència en els serveis que es presten. Aquestes són, concretament, la Bandera Blava i la bandera commemorativa dels 36 reconeixements; Aenor: ISO 14001; ISO 9001; la bandera 'Q' qualitat turística i la de sostenibilitat que atorga l'ICTE; la bandera Qualitur i la bandera de platja sense fums; platja cardioprotegida; i Ecoplatges.  
  
A l'acte d'hissada de les banderes hi han participat l'alcalde de Gandia, **José Manuel Prieto**; el secretari autonòmic de Turisme, **Francesc Colomer**; a més d'altres membres de la corporació municipal encapçalats per la regidora de Turisme, **Balbina Sendra** i responsables dels serveis que es presten a la platja.  
  
Després de la hissada de banderes, José Manuel Prieto ha agraït l'assistència de Colomer a l'acte de hui i el suport que sempre ha prestat a la ciutat. La primera autoritat municipal s'ha mostrat satisfeta per ser "_la platja del territori nacional amb més serveis de qualitat reconeguts i que més temps els presta". "Venim de mesos molt intensos turísticament i hem d'agrairel treball previ del sector, les aliances publicoprivades, la feina dels tècnics municipals i la tasca que fan les brigades que presten serveis a la platja_".  
  
L'alcalde ha recordat que Gandia és el municipi que més inverteix en el contracte de salvament i socorrisme i que també contempla aspectes com el bany adaptat. "_L'objectiu és créixer a punts de bany adaptat. Som un referent en activitats de làmina d'aigua i de sorra, cosa que acaba provocant l'arribada d'inversions i la generació d'ocupació_".  
  
  
Per part seua, Francesc Colomer ha afirmat que "_Gandia o la seua corporació fan hui una exhibició d'un treball col·lectiu que els ha convertit en un referent no només de la gestió del litoral sinó a ser capaços de créixer amb sostenibilitat i intel·ligència. Totes aquestes banderes són fruit del compliment d'avaluacions molt fermes_".  
  
D'altra banda, el secretari autonòmic de Turisme ha posat en valor la bandera de Sostenibilitat i la importància que tindrà per a les generacions futures aquest tipus de reconeixement a l'hora d'escollir una destinació de vacances. "_El nou públic jove tindrà molt en compte la qualitat certificada i això ens ajudarà a competir contra altres destins on la sostenibilitat es té en compte_".  
  
Finalment, la regidora delegada de Turisme, Balbina Sendra ha declarat que "p_er mi és un honor començar la temporada com a regidora de Turisme amb tots aquests distintius que són el fruit i el treball del sector, els tècnics del departament i les contracten que presten serveis_".

[Twittear](https://twitter.com/share)